b'\n_START_ARTICLE_\nMannin Moar 1935\n_START_SECTION_\nPoro\xc4\x8dilo\n_START_PARAGRAPH_\nNa \xc5\xa1tartu je povedel Richard Shuttleworth, sledili so mu Brian Lewis, Charles Martin, Roy Eccles in Raymond Mays. V trinajstem krogu je Shuttleworth odstopil, tako da je vostvo prevzel Lewis, Mays pa je uspel prehiteti Ecclesa, s katerim sta se borila vse do Maysovega postanka v boksih na polovici dirke. Kmalu za tem sta se oba dirka\xc4\x8da tovarni\xc5\xa1kega mo\xc5\xa1tva ERA Ltd., Mays in Humphrey Cook, zna\xc5\xa1la v te\xc5\xbeavah in morala opraviti ve\xc4\x8d postankov v boksih. Kljub temu se je Mays ponovno prebil proti vrhu, najprej je prehitel Luisa Fontesa, ko pa je imel Eccles te\xc5\xbeave z motorjem, je prehitel \xc5\xa1e njega za tretje mesto. Toda na polovici zadnjega kroga je Maysova ERA A obstala zaradi okvare in tretje mesto je osvojil Fontes, na drugem mestu je ostal Martin, Lewis pa je dosegel \xc5\xa1e tretjo zaporedno zmago na tej dirki.'